Uznesenie Európskeho parlamentu o návrhu opravného rozpočtu Európskej únie č. 3/2006 na rozpočtový rok 2006, oddiel III - Komisia, oddiel VIII časť B - Európsky dozorný úradník pre ochranu údajov (11297/2006 - C6-0239/2006 - 2006/2119(BUD))



Úradný vestník 306 E , 15/12/2006 S. 0273 - 0274



P6_TA(2006)0376 Návrh opravného rozpočtu č. 3/2006 Uznesenie Európskeho parlamentu o návrhu opravného rozpočtu Európskej únie č. 3/2006 na rozpočtový rok 2006, oddiel III - Komisia, oddiel VIII časť B - Európsky dozorný úradník pre ochranu údajov (11297/2006 — C6-0239/2006 — 2006/2119(BUD)) Európsky parlament, - so zreteľom na Zmluvu o založení Európskeho spoločenstva, a najmä na jej článok 272 ods. 4 predposledný pododsek, - so zreteľom na Zmluvu o založení Európskeho spoločenstva pre atómovú energiu, a najmä na jej článok 177, - so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [1], a najmä na jeho články 37 a 38, - so zreteľom na všeobecný rozpočet Európskej únie na rozpočtový rok 2006 prijatý s konečnou platnosťou 15. decembra 2005 [2], - so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [3], - so zreteľom na predbežný návrh opravného rozpočtu Európskej únie č. 3/2006 na rozpočtový rok 2006, ktorý Komisia predložila 22. mája 2006 (SEK(2006)0633), - so zreteľom na návrh opravného rozpočtu č. 3/2006 zostavený Radou 11. júla 2006 (11297/2006 — C6-0239/2006), - so zreteľom na článok 69 a prílohu IV rokovacieho poriadku, - so zreteľom na správu Výboru pre rozpočet (A6-0283/2006), A. keďže návrh opravného rozpočtu č. 3/2006 obsahuje štyri rôzne prvky, a síce posilnenie Európskeho úradu pre dohľad nad GNSS, zvýšenie stavu zamestnancov Európskej agentúry pre bezpečnosť letectva a Európskej agentúry pre riadenie operačnej spolupráce na vonkajších hraniciach a zvýšenie rozpočtových prostriedkov pre Európskeho dozorného úradníka pre ochranu údajov, B. keďže Komisia vo svojom predbežnom návrhu opravného rozpočtu č. 3/2006 navrhla financovať tieto dodatočné potreby zvýšením vlastných zdrojov o 3604545 EUR, C. keďže Rada vo svojom návrhu opravného rozpočtu č. 3/2006 rozhodla pokryť všetky navrhované zvýšenia výhradne prostredníctvom presunu zamestnancov, D. keďže predovšetkým Rada chce financovať dodatočné potreby Európskeho dozorného úradníka pre ochranu údajov znížením viazaných a výdavkových rozpočtových prostriedkov v administratívnom riadku rozpočtu v oddiele pre Komisiu, čo spadá do okruhu 3 finančného výhľadu na obdobie 2000 - 2006, E. keďže Európsky parlament súhlasí s vyhlásením Komisie o návrhu opravného rozpočtu č. 3/2006, že týmto návrhom by vznikol pre všetky inštitúcie nebezpečný precedens, keďže sa v ňom navrhuje financovať administratívne výdavky jednej inštitúcie odobratím potrebných prostriedkov z rozpočtu inej inštitúcie, a to počas plnenia rozpočtu, 1. podporuje zvýšenie prostriedkov, ktoré navrhuje Komisia vo svojom predbežnom návrhu opravného rozpočtu č. 3/2006 pre Európsky úrad pre dohľad nad GNSS, Európsku agentúru pre bezpečnosť letectva, Európsku agentúru pre riadenie operačnej spolupráce na vonkajších hraniciach a pre Európskeho dozorného úradníka pre ochranu údajov; 2. je však toho názoru, že je v priebehu rozpočtového roka ešte predčasné zvyšovať tieto rozpočtové riadky na úkor iných riadkov, ktoré by sa v roku 2006 ešte mohli vyčerpať v plnom rozsahu; 3. odmieta preto zámer Rady pokryť tieto požiadavky na dodatočné prostriedky presunom zamestnancov a najmä zámer vykompenzovať zvýšenie, o ktoré požiadal Európsky dozorný úradník pre ochranu údajov, znížením prostriedkov v oddiele rozpočtu pre Komisiu; 4. poveruje svojho predsedu, aby toto uznesenie postúpil Rade a Komisii. [1] Ú. v. ES L 248, 16.9.2002, s. 1. [2] Ú. v. EÚ L 78, 15.3.2006. [3] Ú. v. ES C 172, 18.6.1999, s. 1. Dohoda naposledy zmenená a doplnená rozhodnutím Európskeho parlamentu a Rady 2005/708/ES (Ú. v. EÚ L 269, 14.10.2005, s. 24). --------------------------------------------------